सागर। 70 साल की एक गरीब वृद्धा, घर में लकवाग्रस्त पति, खाने के लिए एक दाना नहीं था। बस उसी को निशुल्क खाना खिलाकर मन में सवाल आया कि क्यों नहीं बगैर सरकारी खर्च पर ऐसे वृद्धों का खाना खिलाया जाएगा। 31 दिसंबर 2003 को ऐसा ही कुछ विचार कुछ दोस्तों के मन में और कारवां बढ़ता गया। 12 साल से आज तक 365 दिन रोज 200 से अधिक लाचार और असहाय वृद्धजनों को खिलाने में जुड़ी हुई है श्रीसीताराम रसोई समिति।
आपस में चर्चा हुई और काम शुरू कर दिया : इंजीनियर प्रकाश चौबे ने बताया कि 2003 में मेरे दोस्त आलोक अग्रवाल, डॉ. राजेंद्र चऊदा, रज्जन अग्रवाल, मनोज डेंगरे, दिलीप मुखारिया, कृष्णपाल सिंह ठाकुर, राजकमल केशरवानी मुन्ना पंडा ने आपस में चर्चा चल रही थी। तभी ख्याल आया है कि हम सभी को ऐसे वृद्धों की मदद करना चाहिए, जिन्हें एक वक्त का खाना तक नसीब नहीं होता।
उस समय सभी दोस्तों ने सागर के देव भूतेश्वर मंदिर के सामने वृद्ध जनों से बात की। उनके परिवार के बारे में पूछा और आपस में मिलकर एक फंड तैयार किया। जिससे उन्हें खाना खिला। दोस्तों से चर्चा की और कुछ रुपए आपस में इकट्ठा कर खाना खिलाने के क्रम को जारी रखा, जो आज तक भी जारी है। आज इस समिति में शहर ही नहीं बल्कि विदेशों में बैठे लोग भी लाचार और निराश्रित वृद्ध जनों को खाना खिलाने के लिए मदद करते हैं। श्रीसीताराम रसोई का इस कारवां में प्रभात जैन और राजेश गुप्ता जैसे सक्रिय सदस्यों के साथ कुल 742 लोग मदद करते हैं।
आधुनिक मशीनों से लैस है रसोई : खाना समय तक पहुंच सके इसके लिए इसी साल भोजन बनाने के लिए मशीनों भी खरीदी गई। करीब 4 लाख रुपए की लागत से आटा गूंथने, रोटी बनाने एवं पकाने, आलू छीलने और सब्जी काटने की मशीनें लगाई हैं। खाना बनाने के लिए स्टॉफ भी लगाया गया है।
मंदिर के बाहर कर रहे सर्वे
चौबे ने बताया कि देव बिहारीजी मंदिर और अन्य धार्मिक स्थलों पर बैठे ऐसे लाचार और वृद्ध जनों का सर्वे कर लिया है। जिन्हें अब खाना खिलाया जाएगा। साल भर पहले एक गाड़ी से 12 वार्डों के लगभग 125 ऐसे ही लाचार लोगों तक खाना पहुंचाया जा रहा है, जो रसोई तक नहीं आ पाते। 12 साल में 4380 दिनों में एक दिन भी ऐसा नहीं गया, जब लगभग श्रीसीताराम रसोई में 100 लोगों को प्रतिदिन बैठाकर भोजन नहीं कराया गया। वृद्ध जनों को शाम का भोजन टिफिन में पैक कर दिया जाता है।
बगैर किसी सरकारी मदद से लगातार चल रहा यह काम
चौबे का कहना है कि यह सारा काम बगैर सरकारी मदद से होता है। 742 लोग आपस में फंड इकट्ठा करके वृद्ध जनों की मदद करते हैं। वृद्धजन को सही पहचान कर उन्हें कार्ड भी जारी किए गए। रसोई में केवल जरूरतमंदों की ही खाना दिया जाता है। चौबे को उम्मीद है कि शहर में ऐसे कई और लोग और आगे आ सकते हैं जो इन जरूरतमंदों की मदद करे।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva